Plassen+vår+i+skogen

**Mål:**
//Barna opplever glede ved å ferdes i naturen og vi jobber sammen mot et felles mål. Vi får gode motoriske erfaringer og fokuserer på gode relasjoner mellom barna og de voksne. Fagområde 3,4 og 6 (KD 2011).// Vi ønsket også å lage en uteplass av materialer vi fant ute. Dette gjorde vi fordi vi ønsket å vise barna at vi kan lage en flott plass, av materialer som allerede finnes i skogen. Og på denne måten blir den heller ikke så synlig i naturen, eller ødelegger den på noen måte. Det eneste vi har tilført er tau, og da har vi valgt brunt naturtau.

=**Starten:**= Vi startet det hele med å gå turer i nærmiljøet, for å finne oss en plass i skogen. Etter å ha gått på flere turer, og ha sett på mange plasser, fant vi oss en flott og solfylt plass midt inni skogen.

**Planlegging:** Da vi kom tilbake til barnehage, startet prosessen på hvordan vi ville ha det på passen. Hvordan ønsket vi at det skulle se ut der?

Og forslagene var mange:
 * huske med planke og tau
 * sklie med rød farge, vannsklie
 * gapahuk med puter
 * balansestokker
 * gåstubber
 * maling og planker
 * bilder
 * trapp
 * bålplass
 * tipi
 * naturinstrumenter
 * det skal være gøy der!

Enhver arbeidsgjeng trenger gode arbeidstegninger, så her var det bare å sette i gang!

Noen av forslagen var lettere å starte med enn andre...

=**Huske med planke og tau:**=

**Mål:**
//Barna opplever glede ved å ferdes i naturen (fagområde 3.4)// //Barna får gode erfaringer med friluftsliv og uteliv til ulike årstider (fagområde 3.2)//

Barna og voksne fant en stokk i fellesskap, som vi bandt opp i et tre. Husken er flott å bruke sammen, men kan også brukes alene. Husken gir trening i å medvirke til positive former for samhandling. Vi øver sosial kompetanse gjennom en felles aktivitet.


 * [[image:skavli/KB 2014-15 (891).JPG width="381" height="400"]] || [[image:skavli/KB 2014-15 (895).JPG width="389" height="400"]] ||
 * [[image:skavli/P9150267.JPG width="381" height="382"]] || [[image:skavli/KB 2014-15 (882).JPG width="466" height="366"]] ||

**Pil og bue:**

**Mål:**
//Barna tar i bruk fantasi, kreativ tenkning og skaperglede (fagområde 3.3)// //Barna videreutvikler sin kroppsbeherskelse, grovmotorikk og finmotorikk, rytme og motoriske følsomhet (fagområde 3.2)//

Barna ønsket at plassen skulle ha pil og bue. Hvordan kan vi få til det? Jo vi kan lage det selv. Vi prøvde ulike pinner til både pil og bue, og fant ut at noen egnet seg bedre enn andre. Vi fant også ut at det var lurt å lage hakk i pilen, slik at den ble lettere å feste i buen. Alle barna prøvde spikking og å leke med det ferdige produktet. Og det kreves litt trening i å skyte med pil og bue, men nå har barna blitt veldig gode. Dette er en rekvisitt vi ser barna bruker sammen i lek. De jakter på dyr, eller har konkurranse om hvem som kan skyte lengst.


 * [[image:KB 2014-15 (271).JPG width="314" height="336"]] || [[image:IMG_1287.JPG width="317" height="336"]] ||
 * [[image:IMG_1283.JPG width="313" height="336"]] || [[image:KB 2014-15 (905).JPG width="316" height="327"]] ||

**Gapahuk:**

**Mål:**
//Barna tar i bruk fantasi, kreativ tenkning og skaperglede. (fagområde 3.3, KD 2011)// //Barna erfarer hvordan teknikk kan brukes i leken og hverdagslivet. (fagområde3.4, KD 2011)//

Barna mente vi trengte en gapahuk på plassen vår, slik at vi kan sitte tørt om det skulle regne eller snø. Vi startet med å rydde vekk steiner og kvister. Konstruksjonen er et de voksne som har stått for, men barna har vært med på å bygge den. Vi har funnet trær som har falt i vinden, og sagd de til rett størrelse. Vi har heist store stokker i fellesskap, ved hjelp av en "heisekran". Vi fant granbar som vi tettet veggene med, og vi har festet en hvit presenning som tak. Rett på utsiden, har vi laget en bålplass. Vi bruker denne hver gang vi er på plassen, både til å spise, sitte og snakke sammen, ha samlinger. Her er det plass til liten og stor. Vi er alle en del av et fellesskap.


 * [[image:skavli/KB 2014 (21).JPG width="394" height="336"]] || [[image:skavli/KB 2014 (4).JPG width="451" height="336"]] ||
 * [[image:skavli/KB 2014 (12).JPG width="392" height="333"]] || [[image:skavli/KB 2014 (6).JPG width="452" height="336"]] ||
 * [[image:IMG_1205.JPG width="394" height="336"]] || [[image:skavli/KB 2014 (14).JPG width="452" height="336"]] ||

**Mål:**
//Barna tar i bruk fantasi, kreativ tenkning og skaperglede. (fagområde 3.3, KD 2011// //Barna erfarer hvordan teknikk kan brukes i leken og hverdagslivet. (fagområde 3.4, KD 2011)//

Barna ble opptatt ev en bekk vi må over, for å komme oss til plassen. De første gangene vi er der er det ikke så mye vann. Men etter hvert som høsten kom, fyltes den opp. Barna har vært med på å sage til stokkene som skal slås ned i bakken, for feste. De har vært med på å tre tauet gjennom plankene, og å henge opp brua. Nå er det lettere å komme seg tørrskodd til plassen vår. Bekken er også helt perfekt for fisking. Man kan få de underligste skapninger på kroken.


 * [[image:IMG_1461.JPG width="402" height="400"]] || [[image:PB040123.JPG width="436" height="400"]] ||
 * [[image:Høst-KBD 2014 (34).JPG width="401" height="400"]] || [[image:Høst-KBD 2014 (37).JPG width="438" height="400"]] ||

**Hytte**
=**Mål:**= //Barna får gode erfaringer med friluftsliv og uteliv til ulike årstider (fagområde 3.2, KD 2011).// //Barna samarbeider om å bygge en hytte.//

Mens vi var på plassen de første gangene, tok barna selv initiativ til å bygge ei hytte med det de fant rundt seg. De fikk litt hjelp av voksne til å bære de tyngste stokkene, men gjorde mye selv. De har tettet taket med granbar og ormegress. Hytta er perfekt til å spise lunsj i og å leke i.


 * [[image:KB 2014-15 (280).JPG width="403" height="400"]] || [[image:KB 2014-15 (283).JPG width="430" height="400"]] ||